Teadus- ja erialaraamatukogud moodustavad kataloogimiskoha koodid ise lähtuvalt allpool toodud juhendist. Rahva- ja kooliraamatukogudele moodustavad koodid maakonna keskraamatukogud.  Koodid peavad olema unikaalsed. Seega on soovitatav koode jagades silmas pidada ka teisi antud regiooni potentsiaalseid koodisoovijaid. Igast väljaantud koodist tuleb teatada registri pidajale, kelleks on Eesti Rahvusraamatukogu.